Tinetto

Tinetto je taliansky ostrov v Ligúrskom mori. Patrí do súostrovia, ktorého súčasťou sú ďalšie dva ostrovy Palmaria a Tino. Tento malý ostrov je bez vegetácie. Nachádzajú sa tu ruiny náboženskej stavby zo 6. storočia. Žije tu endemická jašterica Podarcis muralis tinettoi. V roku 1997 boli všetky tri ostrovy spoločne s mestom Portovenere a skalným útesom Cinque Terre zapísané na zoznam Svetového dedičstva UNESCO. Zdroj Tento článok je čiastočný alebo úplný preklad článku Tinetto na talianskej Wikipédii.